Saxifraga oppositifolia

Descrission 
A l'é na pianta alpin-a ch'a viv sempre, tapissanta, auta fin a 15 cm., con dle gambe curte, motobin quatà 'd feuje. Le feuje a son opòste, gorëgne, cite, verd scur. Le fior a son isolà, a l'han dij pétaj butà a stèila, ovaj, ross-carmini o rosà; da rair a peulo esse bianch.

 Ambient 
A chërs dzor ij giairon, dzor moren-e e peui ant le filure dle ròche con sotstrà calcaros e silicos, da 1.800 a 3.800 méter.

 Fioridura 
Da mars a agost.

 Particolarità 
A l'é l'ùnica Sassifraga con fior rosse. A fioriss motobin prest, quand ch'a fond la fiòca. An sj'Alp as treuva da 1800 a 2800 méter, an sj'Apnin as treuva da 1400 m.

 Arferiment bibliogràfich për chi a veul fé dj'arserche pì ancreuse 
 Saxifraga oppositifolia L. 1753

Categorìa:Saxifraga
Categorìa:Fior ëd montagna